ועדת הכספים, כנסת 24, פרוטוקול מספר 282, 2022-05-25 09:30

אלכס קושניר: תקנות ניירות ערך (דוחות תקופתיים ומידיים) (תיקון), התשפ"ב-2022.

אורית שרייבר: בהתאם להחלטת ממשלה בעניין הפחתת רגולציה אנחנו מביאים לאישור הוועדה תיקון שהמטרה שלו לתת הקלה לחלק משמעותי מהחברות שנסחרות בבורסה בתל אביב.

אורית שרייבר: התקנות שאנחנו דנים בהן עכשיו אלו תקנות ניירות ערך (דוחות תקופתיים ומידיים) שעוסקות בדיווחים של חברות ציבוריות - חלק מרכזי בהם הם הדוחות הכספיים.

אורית שרייבר: המטרה של הדוחות הכספיים היא להציג מידע לגבי המצב הכספי של החברה, הביצועים והשינויים שהתרחשו בחברה ומשמשים לקבלת החלטות השפעה, בין היתר על ידי המשקיעים.

אורית שרייבר: כמובן שגם אנליסטים, רואי חשבון עושים שימושים בדוחות הכספיים.

אורית שרייבר: חברה ציבורית שמחזיקה בחברות בנות מדווחת דוחות כספיים מיוחדים שמציגים את החברה המדווחת ביחד עם החברות שמוחזקות על ידה כיחידה אחת.

אורית שרייבר: היא מחויבת לתת דוח סולו, לתת מידע כלכלי נפרד על החברה, ללא החברות הבנות שלה.

אורית שרייבר: המידע הזה חשוב כדי לאפשר את הניתוח על המצב של הנזילות וכושר הפירעון של החברה כישות נפרדת.

אורית שרייבר: זה חשוב כשיש אגרות חוב שמוחזקות על ידי הציבור, כשיש חוב לפרוע לחברה בעתיד.

אורית שרייבר: כמובן שעריכת דוח כספי נפרד משיתה עלויות נוספות על החברה הציבורית, בין אם זה בשעות אצלה בבית, בין אם זה בשעות ממקורות חיצונים, אם זה רואה חשבון שצריך לסקר ולבקר את הדוחות האלה, ולכן הרשות בחנה אם נכון לייצר גם בנוגע לחובה הזאת איזה שהוא מדרג רגולטורי, הבחנה בין תאגידים גדולים לתאגידים קטנים שאגרות החוב שלהם מוחזקים בידי הציבור או לא מוחזקים בידי הציבור ובכלל לא הנפיקו אגרות חוב.

אורית שרייבר: התיקון הזה בא לאזן בין התועלת שיש במידע הכספי הנפרד לבין העלות שכרוכה בהפקה שלו, בפרסום שלו לחברה עצמה.

אורית שרייבר: אנחנו חושבים שאנחנו מציעים פה הצעה מאוזנת, שעושה הפרדה בין חברות שאגרות החוב שלהן מוחזקות בידי הציבור - חברות כאלו לא יעשה שינוי בנוגע לחובה שלהן לצרף את הדוח סולו שימשיך גם ברבעוני וגם בשנתי - לבין ההקלות שיחולו על חברות שהציעו רק מניות לציבור.

אורית שרייבר: אם מדובר בתאגיד קטן, הוא לא יהיה חייב - -

אלכס קושניר: מה זה תאגיד קטן?

אורית שרייבר: זה תאגיד ששווי המניות שלו נמוך מ-300 מיליון שקלים חדשים ולא נכלל באחד מהמדדים המובילים בבורסה.

אורית שרייבר: ההקלה הזאת מאוד משמעותית.

אורית שרייבר: יש היום 248 חברות שהן בהגדרת תאגיד קטן.

אורית שרייבר: תאגיד מניות שהוא לא קטן יפרסם דוח סולו אחת לשנה.

אלכס קושניר: נכון לעכשיו הוא צריך לעשות את זה פעם ברבעון?

אורית שרייבר: נכון, כל רבעון.

אורית שרייבר: ההקלה הזאת יכולה לחול על עד 20% מהחברות שנסחרות בבורסה.

אלכס קושניר: למה אתם כאלה נדיבים?

אלכס קושניר: מה קרה?

ינון אזולאי: למה השינוי מכל רבעון לפעם בשנה?

ינון אזולאי: למה כזאת קיצוניות?

אורית שרייבר: אנחנו לא רואים את זה כל כך קיצוני.

אורית שרייבר: היו הצעות קיצוניות יותר – לוותר לחלוטין גם בדוח השנתי על צירוף של דוח סולו.

אורית שרייבר: אנחנו חושבים שלתת את המידע הזה אחת לשנה בחברות של מניות עדיין נותן לשוק לקרוא את הנתונים האלה, לא רק לשאוב נתונים מתוך הדוחות המאוחדים.

אורית שרייבר: יש בדוחות המאוחדים מידע מספק כדי לבסס החלטת השקעה או החלטות אחרות.

אלכס קושניר: תסבירי לנו מה המשמעות של דוח סולו מבחינת הדוחות האחרים?

אילן ציוני: דוח סולו לוקח את הפעילות של החברה למעלה, של חברת האחזקות בלבד, ומציג רק מה שיש לה בקופת המזומנים, רק את חוב הסולו שלה ואת ההכנסות והרווח שלה.

אילן ציוני: מה דוח סולו נותן למשקיעים?

אילן ציוני: הוא נותן להם יכולת להבין כמה כסף יש לחברה כדי לשרת את החוב העצמאי שלה, בין אם זה חוב מבנקים, חוב של מחזיקי אגרות חוב, חוב חוץ בנקאי אחר.

אילן ציוני: דרישת דוח סולו בעולם כמעט ולא קיימת.

אילן ציוני: למה?

אילן ציוני: כי אין שוק אג"ח ציבורי.

אילן ציוני: יש שוק אג"ח מוסדי, ציבורי פחות קיים.

אילן ציוני: בארצות הברית, למשל, אין דרישה כזאת.

אילן ציוני: בישראל יש שוק אג"ח ציבורי, לכן החלטנו לייצר שלוש קבוצות.

אילן ציוני: ההגנה על מחזיקי אגרות החוב מאוד ברורה - שם יש שטר נאמנות, יש אמות מידה, המשקיעים חייבים את המידע הזה בתדירות מאוד גבוהה.

אילן ציוני: שם החלטנו לא לתת את ההקלה.

אילן ציוני: גם דוחות מאוחדים לגבי חברות מניות נותנים מידע מסוים על יכולת הפירעון של החברה.

אילן ציוני: החוב של תאגידים קטנים בדרך כלל משתחרר.

אילן ציוני: חלק לא מבוטל מהחברות האלו הן חברות טכנולוגיה, אין להן בכלל חוב פיננסי.

אילן ציוני: אם חברה גדולה שיש לה רק מניות קורסת, יש השפעות נגזרות על חברות אחרות במשק.

אילן ציוני: החלטנו פה לייצר מדרג אחר.

אילן ציוני: אם ניתן תדירות של פעם בשנה לחברת מניות, ביחד עם המידע שבלאו הכי החברה נדרשת לפרסם, זה ייתן תמונת מצב למשקיעים בחברות מניות שאין להן אג"ח כדי שיבינו מה מצב הסולו של החברה, כמה כסף יש לה, כמה חוב היא צריכה לפרוע.

אילן ציוני: זה איזון מתבקש.

אלכס קושניר: איפה ה-catch?

אילן פלטו: אנחנו תומכים בהצעה ומקווים שהוועדה תאשר אותה.

אילן פלטו: דרך אגב, הלכתי וחקרתי בארכיון של הדואר שלי, מסתבר שהבקשה להקלה הזאת הוגשה כבר ב-2015.

אילן פלטו: אני חושב שזו הקלה לא מספיקה, משום שאין שום הצדקה להטיל את החובה הזאת על חברות ציבוריות שאין להן חוב, שאין להן אג"ח לציבור.

אילן פלטו: אולי יש להן חובות לבנקים או לגופים אחרים, אבל אל תדאגו, הגופים יודעים לדאוג לעצמם, הם כבר מבקשים מראש מהחברה את כל הנתונים שהם צריכים.

אילן פלטו: חבל שהלכו על המדרג הזה.

אילן פלטו: אני חושב שהיה אפשר כמו בארצות הברית, כמו בכל מקום בעולם, לפטור את כל החברות.

ינון אזולאי: רוב המדינות בעולם פוטרות את החברות?

אילן פלטו: כן, אין בכלל יצור כזה.

אילן פלטו: הגיע הזמן לעדכן את ההגדרה של חברה קטנה, שזו הגדרה מ-2016, ולהגדיל את השווי.

אילן פלטו: אז קבעתם 300 מיליון שקל.

אילן פלטו: אני חושב שהגיע הזמן לעשות צעד נוסף ולהגדיל את זה להיקפים יותר גדולים.

אילן פלטו: צריך לזכור שהבורסה מאז גדלה והשתנתה.

אילן פלטו: עד שיש לנו הקלה אני מבקש מהוועדה לא לדחות אותה.

ינון אזולאי: האם אתה לא רוצה שהוועדה תדרוש מהם לבטל את זה לגמרי?

אילן פלטו: אני רוצה, אבל אחר כך הם ימשכו את ההצעה ולא יהיה לנו לא את זה ולא את זה.

אילן פלטו: בוא נתקדם עם זה לפחות.

ולדימיר בליאק: אני לא חסיד של רגולציה עודפת, אני בעד הקלות, אבל מכיוון שיצא לי בחיים להרכיב כמה דוחות מאוחדים ודוחות סולו אני יודע לומר שלא מדובר בהכבדה כבדה.

ולדימיר בליאק: כשעושים את הדוח המאוחד מתחילים מהסולו, זה הבסיס, לכן זה לא איזו שהיא הכבדה מאוד כבדה על רואי חשבון.

ולדימיר בליאק: אין בעיה לפרסם את הסולו, זאת לא סיטואציה מורכבת מידי, אבל אם אפשר להקל אנחנו בעד.

אורית שרייבר: מוצע להוסיף לתקנות גם פטור כך שאם אין תוספת מידע מהותי בדוחות סולו לא צריך יהיה לפרסם אותם גם בתקופות שנקבעו.

אורית שרייבר: גם חברות מניות גדולות, אם אין תוספת מידע מהותי, לא יהיו חייבות לצרף.

אלכס קושניר: אם החברה פרסמה דוח בגין שנת 2021, בשנת 2022, אם אין שינוי, היא לא מפרסמת?

ינון אזולאי: וגם בשנת 2023 ו-2024?

אילן פלטו: לא אם אין שינוי, אם אין תוספת מידע.

אילן ציוני: אם יש חברת מניות גדולה שאין לה חוב פיננסי, שזה יכול לקרות, היא תוכל לתת הצהרה שהיא לא נותנת דוח סולו גם בשנתי כי אין בזה תוספת מידע מהותי.

אילן ציוני: זה יכול לקרות.

ינון אזולאי: לא משנה כמה שנים זה יהיה?

אילן ציוני: כל עוד היא יכולה.

אילן ציוני: או, למשל, חברה שיש לה חברה בת אחת שהיא לא מהותית בכלל.

אורית שרייבר: תקנות ניירות-ערך (דו"חות תקופתיים ומיידיים) (תיקון), התשפ"ב-2022 בתוקף סמכותי לפי סעיף 36 לחוק ניירות-ערך, התשכ"ח-1968, לפי הצעת הרשות ובאישור ועדת הכספים של הכנסת, אני מתקין תקנות אלה: תיקון תקנה 5ד 1.

אורית שרייבר: בתקנה 5ד(ב) לתקנות ניירות ערך (דוחות תקופתיים ומיידיים), התש"ל – 1970 (להלן – התקנות העיקריות), אחרי פסקה (5) יבוא: "(6) תאגיד שהציבור לא מחזיק תעודות התחייבות שהנפיק פטור מתקנת 9ג וכן מפירוט ערכם של המניות או ניירות הערך ההמירים לפי תקנה 11(1)".

אורית שרייבר: זאת התקנה שעוסקת בתאגיד קטן.

אורית שרייבר: תיקון תקנה 5ה 2.

אורית שרייבר: בתקנה 5ה לתקנות העיקריות, במקום תקנת משנה (ג1) יבוא: "הנפיק תאגיד שפעל לפי הוראות תקנה 5ד(ב)(5) או (6) תעודות התחייבות לציבור, ימשיכו לחול עליו הפסקאות האמורות בתקופות הדיווח שיסתיימו בתוך שנים עשר חודשים ממועד הנפקת תעודות התחייבות לציבור".

אורית שרייבר: התקנה הזאת מסדירה אם יש שינוי במצב.

אורית שרייבר: אם יש תאגיד שהיה תאגיד מניות והוא מנפיק אג"ח, נותנים לו איזו שהיא תקופת מעבר להיערך לזה.

אורית שרייבר: תיקון תקנה 9ג 3.

אורית שרייבר: בתקנה 9ג לתקנות העיקריות –

ובסופה יבוא: "(ובתקנה זו – "מידע נפרד")";

משנה יבוא: "(ב) תקנה זו לא תחול על –

משנה יבוא: מבטח.

משנה יבוא: (ג) על אף האמור בתקנת משנה (א), תאגיד רשאי שלא לצרף מידע נפרד, כולו או חלקו, אם אין בו תוספת מידע מהותי על המידע הכלול בדוחות הכספיים השנתיים של התאגיד שהובאו לפי תקנה 9.".

משנה יבוא: הפטור מתייחס לגורמים שיש להם הוראות אחרות בנוגע לפרסום של דוחות כספיים, לרבות דוחות סולו.

אלכס קושניר: הכוונה היא לבנק ישראל, לרשות שוק ההון.

אורית שרייבר: נכון, ו-(ג) זה הפטור שדיברנו עליו מקודם – שאם אין תוספת מידע מהותי בדוח הסולו אפשר שלא לצרף אותו.

אורית שרייבר: תיקון תקנה 38ד 4.

אורית שרייבר: בתקנה 38ד לתקנות העיקריות, לפני "יובאו בדוח הביניים" יבוא "הנפיק תאגיד תעודות התחייבות, המוחזקות בידי הציבור במועד פרסום הדוחות הכספיים".

אורית שרייבר: התקנה הזאת עוסקת בדוחות הרבעוניים או החצי שנתיים, שאלה הדוחות התקופתיים, כאשר תגיד מניות לא יהיה חייב לפרסם את זה כי אנחנו מגבילים את זה כאן לתאגיד שהנפיק תעודות התחייבות.

אלכס קושניר: אנחנו מעלים להצבעה את הצעת תקנות ניירות ערך (דוחות תקופתיים ומידיים) (תיקון), התשפ"ב-2022.

אלכס קושניר: מי בעד, מי נגד, מי נמנע?

אלכס קושניר: התקנות אושרו.

אלכס קושניר: פה אחד התקנות אושרו, תודה רבה.